Diari Oficial de la Generalitat Valenciana


Sumari del DOGV 3054, del 11-08-1997 (1997/8897)

ACORD de 28 de maig de 1997, de la Comissió Territorial d'Urbanisme de València, relatiu a la modificació núm. 5 "Equipament docent" del Pla General d'Ordenació Urbana de Catarroja.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3054

Data del DOGV
:   11-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8897


Data del document
:   28-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de maig de 1997, de la Comissió Territorial d'Urbanisme de València, relatiu a la modificació núm. 5 "Equipament docent" del Pla General d'Ordenació Urbana de Catarroja.  
La Comissió Territorial d'Urbanisme de València, en la sessió del dia 28 de maig de 1997, va adoptar el següent acord:  
Vist l'expedient enviat per l'Ajuntament de Catarroja, relatiu a la modificació núm. 5 "Equipament docent" del PGOU, i d'acord amb els següents  
Antecedents de fet  
Primer  
L'expedient va ser sotmès a informació pública el 28 d'octubre de 1996 i, després del pertinent període d'informació pública, durant el qual no es van presentar al·legacions, va ser aprovat provisionalment pel Plenari de l'Ajuntament, en la sessió del dia 24 d'abril de 1997, tenint entrada en el Registre de la Comissió Territorial d'Urbanisme de València amb data 8 de maig de 1997.  
Segon  
El projecte consta de memòria i plans d'informació i d'ordenació, per la qual cosa compleix el que disposa l'article 27 de la Llei Reguladora de l'Activitat Urbanística.  
Tercer  
Catarroja compta amb Pla General d'Ordenació Urbana aprovat definitivament per la Comissió Territorial d'Urbanisme de València, en la sessió del dia 28 de març de 1988, havent-se aprovat fins el moment tres modificacions puntuals del planejament, sense que cap d'aquestes incidesca sobre la zona en qüestió.  
Quart  
La Comissió Informativa de la Comissió Territorial d'Urbanisme de València, en la sessió del dia 19 de maig de 1997, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient està complet i s'ha tramitat d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon  
L'objecte d'aquesta modificació és el canvi de qualificació d'un sòl dotacional de 3.168 m2 de superfície, que passa de ser equipament esportiu a ser equipament docent, amb l'objectiu de permetre l'ampliació del Centre de Formació Florida, adscrit a la Universitat de València.  
Aquesta modificació no produeix canvis substancials en l'ordenació, ni tampoc en la configuració global del planejament general, suposa sols una alteració puntual d'una previsió. Tampoc incideix sobre les determinacions generals o estructurals del planejament vigent, i no suposa una minva en la qualitat i proporció de les dotacions.  
Tercer  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals de municipis de menys de 50.000 habitants, d'acord amb el que disposa l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme, en la sessió del dia 28 de maig de 1997, acorda aprovar definitivament la modificació "Equipament docent" del Pla General d'Ordenació Urbana de Catarroja.  
L'Ajuntament de Catarroja haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga exercir qualsevol altre recurs que considere pertinent.  
València, 28 de maig de 1997.- El secretari de la Comissió Territorial d'Urbanisme: José Manuel Palau Navarro.